Ketill Sigurjónsson , ráðgjafi á sviði orkumála og MBA frá CBS , segir mikilvægt að iðnaðar - og viðskiptaráðherra beiti sér fyrir auknum samskiptum við Breta og gangi sem fyrst á fund Matthews Hancock , breska orkumálaráðherrans , vegna sæstrengsmálsins sé ætlunin að komast nær niðurstöðu í málinu . Í Viðskiptablaðinu þann 12. febrúar síðastliðinn var greint frá því að orkumálaráðherrann hefði ítrekað áhuga á samstarfi við Íslendinga í málinu í bréfi sem hann sendi Ragnheiði Elínu Árnadóttur þann 24. janúar síðastliðinn . „ Einn grundvallarþáttur í undirbúningi og hagkvæmnismati er að skilja og fá upplýsingar um hvaða orkuverð sé í boði , “ segir Ketill . Það séu upplýsingar sem Bretar einir geti veitt Íslendingum , ásamt hugmyndum um skiptingu arðs af verkefninu , fjármögnun og fleira . „ Meðan ekki er gengið í það verk er ekki hægt að komast að neinni ná - kvæmri niðurstöðu , “ bætir hann við . Ketill telur óþarfa tafir hafa orðið á málinu af hálfu stjórnvalda , sem hafi átt að beita sér af meira afli fyrir framgöngu þess . „ Þetta er mjög stórt mál , miklu stærra mál en menn átta sig á . Þetta verkefni gæti skilað geysilegum ávinningi og gæti verið bylting fyrir íslenskt efnahagslíf , “ segir hann . Ótímabært að semja um verð „ Ég hef svarað þessu áður . Við förum ekki að semja um verð , hvorki við Breta né aðra , fyrr en við erum búin að átta okkur á áhrifum af þessu verkefni fyrir íslenskt efnahagslíf og samfélag , “ segir Ragnheiður Elín Árnadóttir , iðnaðar - og viðskiptaráðherra . Nánar er fjallað um málið í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .